L 82/6 Euroopa Liidu Teataja 31.3.2005 (Aktid, mille avaldamine ei ole kohustuslik) NÕUKOGU NÕUKOGU OTSUS, 16. märts 2005, millega muudetakse otsust 1999/70/EÜ riikide keskpankade välisaudiitorite kohta Banco de Portugali välisaudiitorite osas (2005/266]/EÜ) EUROOPA LIIDU NÕUKOGU, võttes arvesse Euroopa Ühenduse asutamislepingule lisatud protokolli Euroopa Keskpankade Süsteemi ja Euroopa Kesk- panga põhikirja kohta, eriti selle artiklit 27.1, võttes arvesse Euroopa Keskpanga (edaspidi “EKP”) 11. veebruari 2005. aasta soovitust EKP/2005/3 Euroopa Liidu Nõukogule Banco de Portugali (Portugali Keskpanga) välisaudiitorite kohta, (!) ning arvestades järgmist: (1) — EKP ja eurosüsteemi riikide keskpankade raamatupidamist auditeerivad EKP nõukogu soovitatud ja Euroopa Liidu Nõukogu heaks kiidetud sõltumatud välisaudiitorid. (2) Vastavalt äsjasele muutusele Portugali õiguses peavad raamatupidamise auditeerimist nüüd teostama eranditult vannutatud audiitorid (revisores oficiais de contas). Seetõttu soovitas EKP nõukogu Euroopa Liidu Nõukogul kiita heaks PricewaterhouseCoopers — Auditores e Consultores, Lda. kui Banco de Portugali välisaudiitori asendamine välisaudiitoriga PricewaterhouseCoopers 8 Associados — Sociedade de Revisores Oficiais de Contas, Lda., sest esimesel neist ei ole vannutatud audiitori staatust. (3) EKP nõukogu soovitas välisaudiitori mandaadi kestust mitte muuta. (4) — On asjakohane EKP nõukogu soovitust järgida ning 25. jaanuari 1999. aasta otsust 1999/70/EÜ riikide keskpan- kade välisaudiitorite kohta (?) vastavalt muuta, ON TEINUD JÄRGMISE OTSUSE: Artikkel 1 Otsuse 1999/70/EÜ artikli 1 lõige 10 asendatakse järgmisega: “10. — PricewaterhouseCoopers 8 Associados — Sociedade de Revisores Oficiais de Contas, Lda. kinnitatakse käesolevaga Banco de Portugali välisaudiitoriks üheks aastaks alates 2004. majandusaastast ning seda tähtaega võib uuendada.” Artikkel 2 Otsusest teatatakse EKPle. Artikkel 3 Käesolev otsus avaldatakse Euroopa Liidu Teatajas. Brüssel, 16. märts 2005 Nõukogu nimel eesistuja J. ASSELBORN (l) ELT C 50, 26.2.2005, lk 6. (2?) EÜT L 22, 29.1.1999, lk 69. Otsust on viimati muudetud otsusega 2004/651/EU (ELT L 298, 23.9.2004, lk 23).